সোনিয়া নিশাত আমিন

সোনিয়া নিশাত আমিন (সোনিয়া আমিন নামেও পরিচিত) একজন বাংলাদেশি ইতিহাসবিদ, গবেষক ও প্রাবন্ধিক। উনবিংশ ও বিংশ শতাব্দীর সামাজিক ইতিহাস নিয়ে গবেষণার জন্য পরিচিত সোনিয়া ঢাকা বিশ্ববিদ্যালয়ের ইতিহাস বিভাগের চেয়ারম্যান ছিলেন। ২০১১ সালে তাকে বাংলা একাডেমি সম্মানিত ফেলোশিপ প্রদান করে এবং ২০১৫ সালে গবেষণা ও প্রবন্ধ সাহিত্যে বিশেষ অবদানের জন্য অনন্যা সাহিত্য পুরস্কার (১৪২২) লাভ করেন।

কর্মজীবন
সোনিয়া ১৯৭৭ সালে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি যুক্তরাজ্যের কেমব্রিজ বিশ্ববিদ্যালয় ও পরে যুক্তরাষ্ট থেকে সমাজ বিজ্ঞানে এমএ ডিগ্রি অর্জন করেন। তিনি ১৯৯৪ সালে ঢাকা বিশ্ববিদ্যালয় থেকে ‘দ্য ওয়ার্ল্ড অব মুসলিম উইমেন ইন কলোনিয়াল বেঙ্গলঃ ১৮৭৬-১৯৩৯’ বিষয়ে গবেষণার জন্য পিএইচডি অর্জন করেন। এছাড়া তিনি বাংলাদেশ জাতীয় জাদুঘরের ট্রাস্টি বোর্ডের সদস্য।

সোনিয়া উনিশ এবং বিশশতকের বাংলার সামাজিক ইতিহাস নিয়ে কয়েক দশক থেকে গবেষণা করছেন। বিভিন্ন বিষয়ে তিনি ৩০টির বেশি প্রবন্ধ রচনা করেন। তিনি অক্সফোর্ড ডিকশোনারি অব ন্যাশনাল বায়োগ্রাফি এবং ওয়ার্ল্ড এনসাইক্লোপিডিয়া অব উইমেনস হিস্টোরিতে বেগম রোকেয়ার জীবনী লিখেছেন। বাঙালি নারীদের বিশেষ অবদান বিষয়েও তিনি গবেষণা করেন।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী গবেষক
বিষয়শ্রেণী:বাংলাদেশী ইতিহাসবিদ
বিষয়শ্রেণী:বাংলাদেশী প্রাবন্ধিক
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:বাঙালি লেখক